《壶中天慢 广敷大兄久别忽归，喜填一阕》
清代·陆蓉佩

闲阶小立，忽一钩月到，乱花影碎。玉砌雕栏凉意足，别换一番碎意。

万斛离愁，一时顿释，且是寻闲味。临风独想，旧愁更莫提起。

小窗镇日恹恹，嫦娥应笑，惜泪珠空废。露浸罗衣莲漏永，不把窗儿深闭。

萤逗疏帘，凉生团扇，金兽香销未。桐阴坐久，唠唠何处犬吠。

作者简介：陆蓉佩，阳湖人，陆鼎晋女。同邑赵念植聘室，念植亡过门守贞。